CELEX: 62008FN0017
Language: el
Date: 2008-02-14 00:00:00
Title: Υπόθεση F-17/08: Προσφυγή της 14ης Φεβρουαρίου 2008 — Wybranowski κατά Επιτροπής

21.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 158/25
            
         Προσφυγή της 14ης Φεβρουαρίου 2008 — Wybranowski κατά Επιτροπής
   (Υπόθεση F-17/08)
   (2008/C 158/44)
   Γλώσσα διαδικασίας: η πολωνική
   Διάδικοι
   
      Προσφεύγων: Andrzej Wybranowski (Βαρσοβία, Πολωνία) (Εκπρόσωπος: Z. Wybranowski, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αντικείμενο και περιγραφή της διαφοράς
   Τροποποίηση της απόφασης της 15ης Νοεμβρίου 2007 της εξεταστικής επιτροπής του διαγωνισμού EPSO/AD/60/06 περί απονομής στον προσφεύγοντα 20/50 βαθμών στην προφορική δοκιμασία και, συνεπώς, περί αποκλεισμού του από τον πίνακα επιτυχόντων, καθώς και της απόφασης της 20ής Δεκεμβρίου 2007 της ίδιας εξεταστικής επιτροπής να μην αυξήσει τη βαθμολογία, κατόπιν αναθεωρήσεως της προφορικής δοκιμασίας, μέσω της εγγραφής του προσφεύγοντος στον εφεδρικό κατάλογο επιτυχόντων. Επικουρικώς, ακύρωση των εν λόγω αποφάσεων και αίτημα να υποχρεωθεί η καθής και/ή η εξεταστική επιτροπή του διαγωνισμού να εκδώσει νέα απόφαση εγγράφοντας τον προσφεύγοντα στον πίνακα επιτυχόντων.
   Αιτήματα του προσφεύγοντος
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να τροποποιήσει την απόφαση της 15ης Νοεμβρίου 2007 της εξεταστικής επιτροπής του διαγωνισμού EPSO/AD/60/06 περί απονομής στον προσφεύγοντα 20/50 βαθμών στην προφορική δοκιμασία και, συνεπώς, περί αποκλεισμού του από τον πίνακα επιτυχόντων, καθώς και την απόφαση της 20ής Δεκεμβρίου 2007 της ίδιας εξεταστικής επιτροπής να μην αυξήσει τη βαθμολογία, κατόπιν αναθεωρήσεως της προφορικής δοκιμασίας, μέσω της εγγραφής του προσφεύγοντος στον πίνακα επιτυχόντων,
            
         
               —
            
            
               επικουρικώς, να ακυρώσει τις εν λόγω αποφάσεις και να υποχρεώσει την καθής και/ή την εξεταστική επιτροπή του διαγωνισμού να εκδώσει νέα απόφαση εγγράφοντας τον προσφεύγοντα στον πίνακα επιτυχόντων,
            
         
               —
            
            
               να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα.